**হাস্কি স্টেডিয়াম** টেক্সাসের হিউস্টনে অবস্থিত হিউস্টন ব্যাপটিস্ট বিশ্ববিদ্যালয়ের স্টেডিয়াম । এটা আমেরিকান ফুটবলের জন্য ব্যবহৃত হয় এবং হিউস্টন ব্যাপটিস্ট হাস্কিজ ফুটবল দলের স্বাগতিক মাঠ। স্টেডিয়ামটি বিচনাট এবং ফনড্রেন সড়কের সংযোগস্থলে অবস্থিত। এর প্রাথমিক ধারণক্ষমতা ৫,০৬৫ যা ভবিষ্যতে সম্প্রসারণযোগ্য। স্টেডিয়ামটি ২০১৪ সালের ৬ সেপ্টেম্বর, হিউস্টন ব্যাপটিস্ট হাস্কিজ ও ম্যাকমারি ওয়ার হক-এর মধ্যকার আমেরিকান ফুটবল খেলার মাধ্যমে উদ্বোধন করা হয়।

বৈশিষ্ট্য
---------

স্টেডিয়ামের পশ্চিম অংশে ৪৬৮টি চেয়ারসহ মোট ৫,০৬৫ দর্শক ধারণক্ষমতা বিশিষ্ট আসন ব্যবস্থার গ্র্যান্ডস্ট্যান্ড রয়েছে। স্টেডিয়ামের উত্তরাংশে মাটির সমতল ঢিবি রয়েছে। স্টেডিয়ামটিতে ১২ ফুট x ৭১ ফুট পরিমাপের দুটি প্রেস বাক্স রয়েছে। প্রেস কক্ষ দুইটি গ্র্যান্ড স্ট্যান্ডের উপরের তলায় অবস্থিত, যেখানে লিফটের মাধ্যমে গমন সুবিধা রাখা হয়েছে। প্রেসবাক্স দুইটির মাঝে টেলিভিশনে খেলা সম্প্রচারের জন্য একটি ক্যামেরা মঞ্চ স্থাপিত হয়েছে। গ্র্যান্ডস্ট্যান্ডদের উত্তর ও দক্ষিণ দিকে টিকিট বক্স অফিস ও ছাড়কক্ষ রয়েছে। গ্র্যান্ডস্ট্যান্ডদের উত্তর ও দক্ষিণ দিকের টিকেটঘর গুলির মাঝে খেলোয়াড়দের বিশ্রামকক্ষ এবং হাস্কি অ্যাথলেটিক কারিকুলামের শিক্ষার্থীদের জন্য একটি ওজনঘর রয়েছে। স্টেডিয়ামের মাঠটি ডানহাম ফিল্ড নামে পরিচিত। সম্পূর্ণ মাঠটি 'ডেসো আইডিএনএ' নামক কৃত্রিম ঘাসে আবৃত। ২০১৩ সালের আমেরিকান ফুটবল মৌসুম শেষ হওয়ার পর, এই মাঠে কৃত্রিম ঘাস বসানো হয়। স্টেডিয়ামটি সম্পূর্ণ তৈরি না হওয়া এবং ২০১৪ মৌসুমের আগ পর্যন্ত মাঠটি হিউস্টন ব্যপ্টিস্ট হাস্কিজ দলের অনুশীলন ক্ষেত্র হিসাবে ব্যবহৃত হয়েছিল।

অনুদান এবং উপহার
----------------

আর্চি ও লিন্ডা ডানহাম এবং বব ও জেনিস ম্যাকনেয়ার স্টেডিয়ামটি তৈরি করতে সহায়তা করেছিলেন। আর্চি ও লিন্ডা ডানহাম স্টেডিয়ামের মাঠ তৈরি এবং অনুশীলন ক্ষেত্র নির্মাণে অনুদান দিয়েছেন, তাদের সম্মানে স্টেডিয়ামটির মাঠের নামকরণ ডানহাম ফিল্ড করা হয়েছে। ম্যাকনেয়ার্স এই স্টেডিয়ামের আসন, টিকিট অফিস এবং প্রেসবক্স নির্মাণে অনুদান দিয়েছিলেন।

শীর্ষ পাঁচ দর্শক সমাগম
----------------------

উদ্বধোনের পর হতে শীর্ষ পাচ দর্শক সমাগমের তালিকা নিম্নরূপ-

|  |  |  |  |
| --- | --- | --- | --- |
| ক্রম | উপস্থিতি | তারিখ | খেলা ও স্কোর |
| ১ | ৪,১২৫ | ১০ সেপ্টেম্বর, ২০১৬ | হিউস্টন ব্যপ্টিস্ট ২৪, টেক্সাস দক্ষিণ ২০ |
| ২ | ৪,০১৮ | ৬ সেপ্টেম্বর, ২০১৪ | ম্যাকমারি ২৬, হিউস্টন ব্যপ্টিস্ট ১৭ |
| ৩ | ৩,৮২৩ | ২৭ সেপ্টেম্বর, ২০১৪ | অ্যাবিলিন ৫৯, হিউস্টন ব্যপ্টিস্ট ১৪ |
| ৪ | ৩,৩৮৬ | ২৫ অক্টোবর, ২০১৪ | হিউস্টন ব্যপ্টিস্ট ৩১, নিকোলস রাজ্য ২১ |
| ৫ | ৩,২১৭ | ১৫ অক্টোবর, ২০১৬ | নিকোলস রাজ্য ৩৩, হিউস্টন ব্যপ্টিস্ট ৩০ (২ অতিরিক্ত সময়) |

চিত্রশালা
---------

স্টেডিয়ামের বিভিন্ন দৃশ্য* উত্তর দিক হতে গ্র্যান্ড স্ট্যান্ডের তলদেশউত্তর দিক হতে গ্র্যান্ড স্ট্যান্ডের তলদেশ
* দক্ষিণ দিক হতে গ্র্যান্ড স্ট্যান্ডের তলদেশদক্ষিণ দিক হতে গ্র্যান্ড স্ট্যান্ডের তলদেশ
* দক্ষিণ দিক হতে টিকেট ছাড় কক্ষদক্ষিণ দিক হতে টিকেট ছাড় কক্ষ
* স্কোর বোর্ডস্কোর বোর্ড

তথ্যসূত্র
---------

1. ↑  "Dunham Field Houston Baptist University"। Paragon Sports। ফেব্রুয়ারি ২৩, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২৪, ২০১৪।
2. ↑  "HBU to open new on-campus stadium Sept. 6, 2014."। *Houston Chronicle*। মার্চ ১২, ২০১৪। সংগ্রহের তারিখ মে ২৮, ২০১৪।
3. ↑  "Houston Baptist University"। Southern Bleacher Company, Inc.। সংগ্রহের তারিখ আগস্ট ৩০, ২০১৫। 5,065 seats Interlock 2000 Decking System (2) 12’ x 71’ pressboxes - covered film platform between pressboxes
4. ↑  "Facilities"। Houston Baptist University Athletics। সংগ্রহের তারিখ আগস্ট ৩০, ২০১৫।
5. ↑  "Dunham Family Contributes Gift for Football Field : Huskies playing surface is named Dunham Field."। *Sharps Town District*। এপ্রিল ২৩, ২০১৩। অক্টোবর ২৮, ২০১৪ তারিখে মূল থেকে আর্কাইভ করা। সংগ্রহের তারিখ মে ২৮, ২০১৪।
6. ↑  "McNairs donate $3M toward HBU stadium"। *KHOU*। ফেব্রুয়ারি ৯, ২০১৪। মে ৩০, ২০১৪ তারিখে মূল থেকে আর্কাইভ করা।